নয়না সাহনি হত্যাকাণ্ড
নয়না সাহনি ১৯৯৫ সালে তন্দুর হত্যা মামলার একজন শিকার ছিলেন। ১৯৯৫ সালের ২রা জুলাই, ২৯ বছর বয়সী নয়না সাহনিকে তাঁর স্বামী সুশীল শর্মা হত্যা করেছিলেন। সুশীল শর্মা হলেন ভারতীয় জাতীয় কংগ্রেসের একজন যুব নেতা। ট্রায়াল কোর্ট, দিল্লি হাইকোর্ট এবং সুপ্রিম কোর্ট এই হত্যার জন্য সুশীল শর্মাকে দোষী সাব্যস্ত করেছে। ২০১৩ সালের অক্টোবরে, সুপ্রিম কোর্ট সুশীল শর্মার মৃত্যুদণ্ডকে যাবজ্জীবন কারাদণ্ডে রূপান্তরিত করে।